คือว่าหนูไปผ่าฟันคุดมาได้จะ3 สัปดาห์เเล้วค่ะ อาการหลังผ่าของหนูคือลิ้นชาเเค่ฝั่งขวา(ฝั่งที่ผ่าค่ะ) ทางรพ.เขาได้ให้หนูกินวิตามินเเต่มันก็ยังคงมีอาการชาอยู่ หนูกัดลิ้นตัวเองจนเป็นเเผลยังไม่รู้สึกเจ็บเลยค่ะ เเล้วก็อ้าปากได้ไม่เท่าก่อนผ่า หนูได้ลองเอานิ้วไปจิ้มๆที่เหงือกในสุดดูมันตึงมากเลยค่ะ ไม่เท่ากับด้านซ้าย เวลาพยายามอ้ามันเจ็บมากเลยค่ะ หนูเครียดมาก กลัวว่าตัวเองจะไม่กลับมาเป็นเเบบเดิม หนูจะหายไหมคะ ปล.ตอนนี้หนูอายุ21ปีเเล้วค่ะ 😭😭😭😭
สวัสดีค่ะ การถอนฟันหรือการผ่าฟันคุดก็เหมือนเป็นการทำการหัตถการอย่างนึง หลังทำอาจมีอาการปวด บวม แดงได้ใน 1-3 วันแรก หลังจากนั้นอาการจะค่อยๆน้อยลงเรื่อยๆ เลือดอาจจะไหลซึมจากแผลได้ภายใน 24 ชั่วโมงแรก ทันตแพทย์มักใช้ผ้าก๊อซสะอาดกดหยุดเลือดเอาไว้ อาการปวดและบวมอาจเกิดได้ภายใน 1-2 อาทิตย์แรกและค่อยๆทุเลาลงส่วนอาการชาบริเวณกรามนั้นสามารถเกิดตามหลังการผ่าตัดฟันคุดได้เช่นกัน จากการที่เส้นประสาทได้รับบาดเจ็บขณะผ่าตัด โดยมักเป็นมากในช่วง 1 อาทิตย์แรก จากนั้นจะค่อยๆดีขึ้นหากผ่านมา 3 สัปดาห์แล้วยังชา และปวด ตึงมาก จนอ้าปากไม่ได้ ควรกลับไปพบทันตแพทย์เพื่อตรวจเพิ่มเติมการดูแลตัวเองเบื้องต้น รับประทานอาหารอ่อนๆ ที่ไม่ต้องเคี้ยวมาก บ้วนปากเบาๆด้วยน้ำสะอาดหรือน้ำเกลืออุ่นๆ แปรงฟันได้เบาๆวันละ 2 ครั้ง รับประทานยาแก้ปวด ยาแก้อักเสบที่ไม่ใช่สเตียรอยด์หรือยาแก้ปวดกลุ่มที่มีอนุพันธ์มอร์ฟีนอ่อนๆ ที่แพทย์จ่ายมาได้